stanford-oval/wikipedia huggingface dataset:
זמירות ופיוטים לשבת

זמר לשבת, בתערוכת אמנות יהדות איטליה בבית התפוצות, 2016
זמירות ופיוטים לשבת הם טקסטים פיוטיים ששרים במהלך סעודות שבת, ובעדות ספרד גם בבית הכנסת לפני תחילת התפילה ולעיתים במהלכה. ברובם חוברו הזמירות והפיוטים בין המאות ה-14 וה-17, אם כי פיוטים רבים חוברו גם לאחר מכן, ועד ימינו.
מטרת הזמירות הוא להנעים את ארוחות השבת, לייחד אותן מארוחות בימי החול ולהזכיר על השולחן דברי תורה. המקור למנהג זמירות שבת נמצא כבר בתלמוד הבבלי, בשיר השירים רבה, במחזור ויטרי, בספר הרוקח ובספר הזוהר.
"זמירון" הוא חוברת קטנה ובה כל סדר הברכות והפיוטים למהלך השבת, הכולל את הקידושים השונים, ההבדלה, ברכת המזון ואת הזמירות השונות המתחלקות לערב שבת, לסעודת יום השבת, לסעודה שלישית ולמוצאי שבת.
הנושאים העיקריים בזמירות הם הלל ושבח לאל שנתן יום מנוחה, ותיאור גדלות השבת ומעלתה. בכמה מהזמירות למוצאי שבת מוזכר אליהו הנביא, שעל פי המסורת יושב במוצאי שבת תחת עץ החיים ומונה את זכויותיהם של ישראל, כתיקון על קטרוגו בזמן שהיה עלי אדמות. בחלק מהזמירות חתומים באקרוסטיכון שמות מחבריהם במילים הראשונות של כל בית או שורה.
רשימת זמירות פופולריות > שירים מנוסח התפילה

לכה דודי: מאת רבי שלמה אלקבץ
כגוונא: קטע זוהר, לחנים עממיים
ושמרו בני ישראל את יום השבת: (ספר שמות, פרק ל"א, פסוק ט"ז) לחנים עממיים
ויכולו: יום השישי (ספר בראשית, פרק ב', פסוק א') לחנים עממיים
קדשנו במצוותיך: לחנים עממיים
ישמחו במלכותך: לחנים עממיים
ישמח משה במתנת חלקו: לחנים עממיים
שיר הכבוד: פיוט מבית מדרשם של חסידי אשכנז
אתה אחד ושמך אחד: לחנים עממיים
רשימת זמירות פופולריות > שירי בנוסח הקידוש

שלום עליכם: מחברו אינו ידוע, מהמאה ה-17 המנהג לשוררו בליל שבת טרם הסעודה בכל העדות והקהילות
ריבון כל העולמים: מחברו אינו ידוע, פיוט ובקשת תפילה מהמאה ה-17 והמנהג לשוררו בליל שבת טרם הסעודה בהרבה קהילות בפרט בקהילות חסידיות
אשת חיל: מחברו שלמה המלך בן דוד המלך בספרו ספר משלי פרק לא (פסוקים י-לא) והמנהג לשוררו בליל שבת טרם הסעודה בכל העדות והקהילות
אזמר בשבחין: מושר בליל שבת טרם הסעודה, מחברו רבי יצחק לוריא אשכנזי הנקרא האר"י הקדוש מהעיר צפת שבגליל העליון והמנהג לשוררו בכל העדות והקהילות
רשימת זמירות פופולריות > שירים עממיים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. שירי שבת עממיים רבים.
רשימת זמירות פופולריות > שירי ילדים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. שירי ילדים בנושא שבת.
מהדורות ופירושים

ברבות השנים, ניצלו מחברים רבים את הפופולריות של הזמירונים וספרי הפיוטים, כדי להפיץ את חידושיהם ופירושיהם. כך התפתחה ספרות ענפה של מהדורות רבות של זמירות שבת, עם הוספות כמו פרקי לימוד ייחודיים לזמני סעודות השבת, פנינים והוספות, ואף פיוטים עצמאיים מחודשים לשבתות ומועדים.
קריאה נוספת

זמירות לשבת וברכת המזון ע"פ כתבי יד ודפוסים ישנים, בעריכת י.י. ינקלביץ, תשע"ב. מהדורה זו מנסה לברר את הנוסח הנכון על פי כתבי יד ודפוסים שונים.
ראו גם

שירת הבקשות - פיוטים המושרים בבית הכנסת של יהודי ארצות המזרח לפני תפילת שחרית בשבתות וחגים.
מוזיקה יהודית דתית
הערות שוליים

↑  תלמוד בבלי, מסכת מגילה, דף י"ב, עמוד ב'
↑  שיר השירים רבה, פרשה ח', פסקה י"ג
↑  שמרוק, עמ' 103.
↑  ד"ר יעקב רוטשילד, זמירות של שבת, מחניים, תשרי-חשון תשכ"ד.
↑  במהלך הדורות חוברו לפיוט עשרות לחנים, חלקם לחנים שהוצמדו והותאמו לפיוט. מרביתם של הלחנים משקפים את הלך הרוח השמח השורה על השיר
↑  אדווין סרוסי, "לראשית שירת הבקשות בירושלים", פעמים 56, עמ' 111.
| --- | --- |
בקרת זהויות :  NLI: 987007287348005171
נזירים ציסטרציאנים

סמלם של הנזירים הציסטרסיאניים
נזירים ציסטרסיאניים (לטינית: Cistercenses; נקראו גם "נזירים לבנים") היו מסדר נזירים קתולי שפעל באירופה מימי הביניים. שרידיו נשתמרו גם בימינו, וגם בישראל פועל מנזר הטראפיסטים בלטרון החבר במסדר. חייהם התאפיינו בעבודת כפיים מאומצת בעיקר בחקלאות, וכן בעיסוקים במתכות. הציסטרסיאניים היו בין הראשונים שהביאו לאירופה את טכנולוגיית התנורים הרמים להפקת ברזל.
היסטוריה

המונח Cistercian נובע מ-Cistercium, השם הלטיני של סיטו (Cîteaux) (אנ') אשר בבורגונדיה ליד דיז'ון במזרח צרפת. בשנת 1098 חש הנזיר רובר אי שביעות רצון מדרכו של מנזר קלוני. הוא החליט לעבור יחד עם 20 נזירים מהמנזר בבורגון, ויחד עם הדוכס אוטו מבורגונדיה הם בנו מנזר, שנקרא המנזר החדש (Novum Monasterium). החיים במנזר התנהלו לפי תקנון הנזורה של בנדיקטוס. שנה לאחר מכן נקרא רובר על ידי האפיפיור לשוב למולם, ואת מקומו ירש אלבריק הקדוש (אנ') עד 1109. אחריו כראש המסדר כיהן סטיבן הרדינג (אנ') האנגלי עד 1134. לאחר שהמייסד עזב היה נראה שהמסדר החדש ידעך.
נקודת המפנה הגיעה ב-1112 עם הצטרפותם של נזירים חדשים, שהיו מוכנים לפעול רבות בשירות המסדר. ראש המצטרפים היה ברנרד מקלרבו ואיתו 30 נזירים. מאז הצטרפותם המסדר השפיע השפעה מכרעת על כל הכנסייה הקתולית. במותו של סטיבן היו במסדר כבר 30 מנזרים, ועד מותו של ברנרד ב-1154 כבר 280. ברנרד זכה לראות אחד מחניכיו נבחר לאפיפיור בשם אאוגניוס השלישי.
בשנת 1119 כבר חברו למסדר החדש ארבעה מנזרים: קררבו (מ-1113), לפרטה (מ-1115), פונטיניי (מ-1114) ומורימון (מ-1115). תוך הכרה בחשיבות הגדלה של המסדר, פרסם האפיפיור אינוקנטיוס השלישי את Charta libertatis (תקנון המסדר), לפיו נקבע שבראש המסדר יעמוד אב מנזר, שיהיה אמור במשך השנה לבקר בארבעת המנזרים של המסדר. מקום מושבו של אב המנזר נקבע להיות סיטו, ופעם בשנה תערך ועידה שנתית של אבות המנזרים בסיטו. בוועידה חייבים להשתתף ראשי המנזרים הקרובים, והרחוקים לעיתים נדירות יותר.
במאה ה-12 התחילה דעיכה מסוימת של המסדר מסיבת מחלוקות פנימיות. ב-1615 במסדר הוקמו שתי סיעות: האחת דרשה קיום כל המצוות ללא סטיה לפי בנדיקטוס והשנייה תמכה ברפורמות מסוימות. בשנת 1662 ארמאנד-ז'אן לה בוטלייה דה רנסי בצרפת, אב המנזר נוטר־דאם דה לה טראפ שבנורמנדי הקים את סיעת הנזירים הטרפיסטים, שדרשו יתר הקפדה על תקנון המסדר. בעקבות פועלם של הטרפיסטים מנזרים רבים, כולל המנזר בסיטו עברו לשיטה הטרפיסטית. המסדר הציסטריאני בעצמו היה בשיא הפריחה בתקופה זו בכל הארצות הקתוליות: צרפת (פלינטינים וטראפיסטים), ספרד (קלטרבה, אלקנטרהמונטזה, אלפמה), איטליה ואוסטריה, והיה למסדר העשיר ביותר בכנסייה. המנזר הגדול ביותר של המסדר התקיים בלוביונז'.
ב-1790 בעקבות המהפכה הצרפתית הצרפתים סגרו את רוב המנזרים. הקיסר יוזף השני סגר מנזרים רבים באוסטריה ב-1781. בכל זאת הצליח המסדר לשמור על כוחו גם במאות ה-19 וה-20, למרות חילון המדיניות ונטישה המונית של הדת. כיום רוב המסדרים נמצאים באירופה בצרפת, גרמניה, אוסטריה, וספרד, ויש גם מנזרים בארצות הברית. באוסטרליה וניו זילנד יש בכל אחת מנזר אחד.
חיי הנזירים

בתוך המנזרים, הנזירים לובשים חלוק לבן ובחוץ חלוק אפור ולכן ידועים גם בשם "הנזירים האפורים".
הנזירים הקפידו על חיים לפי יישום ישיר של דברי בנדיקטוס מנורסיה במחלוקתו עם פטר הזקן. הנזירים היו חייבים לעסוק בעבודות חקלאיות שונות. הודות להם הומצאו חידושים רבים, שתרמו למדע בן זמנם.
כל נזיר שרוצה להצטרף למנזר צריך לשהות בו חמש או שש שנים לתקופת ניסיון. לאחר שעמדו בניסיון נדרשת מהמועמדים "המרה" - נאמנות לחיי נזיר, הכוללת שמירה על אווירת שתיקה. כל הנזירים והנזירות הציסטרסיאניים ידועים כממעטים בדיבור, מה שהוביל את הציבור לרעיון שהם נודרים נדר שתיקה. זה לא נכון ברוב המקרים, ואף על פי שלשתיקה יש משמעות רבה בתקנון המנזרים, הם לא מנועים מדיבור, אלא רק מקפידים לא לדבר שלא לצורך. יש שלוש סיבות לדיבור:
תקשורת לצורך העבודה, או לצורך דו-שיח עם חברי קהילה
חילופי מסרים רוחניים עם אבות רוחניים, או עם אחד של חברי קהילה ספציפיים על היבטים שונים של חייו האישיים של אדם
שיחה ספונטנית באירועים מיוחדים.
אלו צורות תקשורת, המשולבות במשמעת שמטרתה שמירה על אווירה כללית של שתיקה, שהיא חלק מ"תפילה מתמדת".
נזירים ציסטרסיאניים ממנזרים רבים מייצרים מוצרי מזון, כמו גבינה, לחם ומצרכי מזון אחרים. מנזרים רבים בבלגיה והולנד, כגון מנזר אורבל, מנזר וסטוולטן ומנזר וסטמייל מפיקים בירה לנזירים ולמכירה לציבור הרחב. בירות הטרפיסטים מכילות סוכרים ושמרים ובניגוד לבירות הרגילות, משתפרות אם מאחסנים אותן לתקופה ממושכת ליישון. בירות אלה נהפכו למפורסמות ונחשבות על ידי מבקרי בירה רבים למשובחות בעולם.
בארצות הברית, מנזרים רבים של נזירים ציסטרסיאניים מפרנסים את עצמם באמצעות חקלאות, ייעור והשכרת אדמות חקלאיות. מנזר נזירים ציסטרסיאניים גבירתנו של גדת המעיין (Our Lady of Spring Bank), בספרטה, ויסקונסין, תומך בעצמו על ידי קבוצה בשם "נזירי הלייזר", המייצרת דיו למדפסות, קפה גורמה ואוכל כלבים. הנזירים באיווה מייצרים ארונות לעצמם וגם למכירה. נזירי המנזר "גבירתנו מדאלאס" מנהלים בית ספר קתולי לבנים באירווינג, טקסס.
מנזרים מפורסמים

מנזר פאונטיינז באנגליה.
מנזר טינטרן בוויילס
מנזר לטרון בישראל מהזרם הטרפיסטי.
בית איכסא

| --- | --- |

 מדינה / טריטוריה:  הרשות הפלסטינית (שטחי B)
 נפה:  אל-קודס
 גובה:  850 מטרים
 אוכלוסייה:  ‏
  ‑ בכפר:  1,600 (2007)
 קואורדינטות:  31°49′05″N 35°10′50″E﻿ / ﻿31.81805556°N 35.18055556°E﻿ / 31.81805556; 35.18055556 
 אזור זמן:  UTC +2
 http://www.beitexa.com/
  מפת מיקום  מפה מפורטת   (למפת ירושלים מוגדלת) בית איכסא(למפת ירושלים רגילה) בית איכסא(למפת הרי ירושלים רגילה) בית איכסא(למפת הרי ירושלים מוגדלת) בית איכסא  he tabBackground:;tabBorder:#aaa;defaultTab:0;
 
בֵּית אִיכְּסָא (בערבית: بيت إكسا) הוא כפר פלסטיני, הנמצא בין שכונת רמות בירושלים לבין מבשרת ציון. הכפר שוכן בשטחי B של הרשות הפלסטינית, ומתגוררים בו כ-1,600 תושבים. בכפר מתגוררים גם בדואים משבט הג'האלין.
היסטוריה

על פי רישומים עות'מאניים, בתחילת המאה ה-16 מנה הכפר 79 משפחות. בשנת 1552 הוקדשו הכנסות המיסים של בית איכסא הוקדשו למוסד העימארה אל-עאמרה, בית התמחוי הגדול שהקימה הורם סולטאן, אשתו המועדפת של סולימאן הראשון בירושלים בתקופה העות'מאנית. התעודה העות'מאנית מתארת את גבולות הכפר במושגים שחלקם אינם מזוהים כיום:
מהם מלוא הכפר בית [א]כסא מיישובי אל־קדס אל־שריף [ירושלים] [...] הגובל מדרום בח'לת אם לפעה וואדי אל־צראר ואתון אל־עראיש [כבשן סיד] [...] ושלוחה בין אדמתו ו[בין אדמות] בית חנינא [...] וצפונה בשעב אל־ביץ' ועראק שיש בו צלב והבריכה של הכפר אשמואיל והדרך ההולכת לכפר בדו ומערבה בדרך הנזכרת ועולה ממנו אל רִגמֵי בדו ואל־עארוץ' ועין אל־עליק ואדמות בית טֻלְמַא.
תעודת ההקדש מלמדת כי ברשות תושבי הכפר הייתה אדמה חקלאית במזרעת ח'רובה ליד מודיעין-מכבים-רעות.
במאה ה-18 הפך הכפר לאחד מ-24 כפרי הכס שבהם ישבו מוח'תארים בארמון, או מצודה ושלטו על האזור.
בשנת 1863 עבר במקום חוקר ארץ ישראל הצרפתי ויקטור גרן, וכתב כי במקום 300 תושבים. הוא ציין כי הכפר מוקף בגפנים ובעצי זית. הכפר הופיע במרשם כפרים עות'מאני משנת 1870 לערך, בו נכתב כי במקום 70 בתים ואוכלוסייה של 147 נפש, אמנם מספר זה כלל רק גברים.
הארכאולוג הצרפתי שארל קלרמון-גנו כתב בשנת 1874 כי הוא שמע מתושבי הכפר כי הוא נודע גם בשם אום-אל-אלה. הוא ציין כי תושבי הכפר בימיו השתייכו לבני זייד ומקורם בצפון. לאחר שקיבלו אישור להתיישב במקום, הם העניקו לכפר את השם בית איכסא, שקשור לשם האתני כסוואני.
לפי הגאוגרף סאמי הדאווי בשנת 1922 מנה הכפר כ-791 תושבים וכ-1,410 תושבים בשנת 1945. בקרב נבי סמואל נכבש הכפר בידי כוחות ההגנה, אולם לאחר הכישלון בקרב על נבי סמואל הם נסוגו מבית איכסא, תוך שהם הורסים בתים בכפר. יריות מכיוון בית איכסא המשיכו להטריד את התנועה לירושלים. לאחר מלחמת העצמאות הייתה בית איכסא בשטח הפקר בין קווי צה"ל והלגיון הירדני. במסגרת הסכמי שביתת הנשק נמסרה בית איכסא לירדנים, תמורת החלק בבית צפאפא שנדרש לצורך הפעלת הרכבת מתל אביב לירושלים. הכפר הועבר לידי הלגיון במאי 1949 ובעקבות זאת פורסמה ידיעה על ירי על הנוסעים בכביש 1, שהוכחשה.
בסוף המאה ה-19 רכשו יהודים 791 דונם מאדמות הכפר. ב-1948 עם כיבוש השטח בידי ירדן, עברה האחריות על הנכסים ל"אפוטרופוס הירדני על נכסי אויב". ב-1967 עבר השטח לידי ישראל והאחריות על האדמות עברה לידי הממונה הממשלתי.
היסטוריה > לאחר 1967

ב-2011 הכפר לא היה מופרד בגדר ההפרדה מהצד הישראלי. לפי התוואי שאושר בממשלת שרון בשנת 2003, אמורה הייתה הגדר להפריד בין בית איכסא לבין יתר שטחי B של הרשות הפלסטינית. בשנת 2006, בעת ממשלת אולמרט, אושר תוואי חדש של הגדר אשר הפריד בין בית איכסא לשטח ישראל. בשנת 2009 הוקמה גדר מצפון-מערב לכפר אשר מפרידה את הכפר מיתר שטחי B של הרשות הפלסטינית, גדר שהוגדרה כזמנית עד שתיבנה גדר ההפרדה בתוואי שאושר ב-2006.
ב-2009 הוחלט בעקבות מחאות גופים ירוקים ותושבי מבשרת ציון, כי תוואי קו הרכבת המהיר לירושלים, אשר תוכנן תחילה לעבור בשטחי ישראל שבגבולות הקו הירוק, יעבור במנהרה מעבר לקו הירוק. לצורך זה הופקעו מהכפר כ-20 דונם להקמת מנהרה שבה תעבור הרכבת. כמו כן עוד 30 דונם יופקעו לצורך הקמת כביש גישה ושטח התארגנות להקמת מסילת רכבת אשר לאחר סיום הבנייה ישוקמו ויחזרו למצבם המקורי.
גלריית תמונות

החלק הצפוני של הכפר
החלק הדרומי של הכפר
ואדי עיסא (נחל שמואל), בחלקו הצפוני היורד מנבי סמואל ועובר בין שכונת רמות אלון לבין בית איכסא
ואדי עיסא (נחל שמואל), בחלקו הצפון-מערבי, העובר בין נבי סמואל לבין בית איכסא
ואדי עיסא (נחל שמואל), בחלקו הדרומי, העובר בין שכונת רמות אלון נבי סמואל לבין בית איכסא
הערות שוליים

↑  רועי מרום, גִ'נְדַאס בשערה של לוד: אבן פינה לחקר העורף הכפרי של העיר 1948-1459, לוד-דיוספוליס 7, 2021, עמ' 16–19
↑  רועי מרום, כתבי הֶקדש מהתקופה הממלוכית־עות'מאנית כמקור למחקר גאוגרפי־היסטורי: וקפית ח'אצכי סולטאן (1552 לסה"נ), אופקים לגאוגרפיה 103–104, 2023, עמ' 6
↑  Macalister, R. A. Stewart; Masterman, E. W. G., Occasional Papers on the Modern inhabitants of Palestine, part I & part II, Quarterly Statement - Palestine Exploration Fund, 1905, עמ' 356–343
↑  Guérin, 1868, p. 256
↑  Socin, 1879, p. 146
↑  Hartmann, 1883, p. 127
↑  Sharon, 1999, pp. 105 -108
↑  Clermont-Ganneau, 1896, vol. 2, p. 42
↑  יחידות ההגנה תקפו שלושה כפרים ליד ירושלים, דבר, 25 באפריל 1948
↑  התיאטרון הקאמרי הלך בהרים, על המשמר, 2 ביולי 1948
משקיפי או"ם בירושלים, הצופה, 14 בספטמבר 1948
↑  בקרוב תופעל הרכבת, על המשמר, 3 במאי 1949
↑  חילופי שטחים בין צבא ההגנה, דבר, 2 במאי 1949
↑  ישיבת הועדה הישראלית - הירדנית, הצופה, 13 ביוני 1949
↑  חילופי יריות מקומיים בשער הגיא, על המשמר, 13 ביוני 1949
↑  קלות וחמורות בעולמנו הקטן, חרות, 11 ביולי 1954
1 2  איל זמיר, איל בנבנישתי, אדמות היהודים ביהודה, שומרון, חבל עזה ומזרח ירושלים, מכון ירושלים לחקר ישראל, 1993, עמודים 13, 14, 20, 26
↑  עמוס הראל, כפר פלסטיני הצמוד לי-ם נכלל ממערב לגדר ההפרדה, באתר הארץ, 29 ביולי 2009
↑  חיים לוינסון, ישראל הפקיעה 50 דונם מכפר פלסטיני לטובת הרכבת מתל אביב לירושלים, באתר הארץ, 17 בדצמבר 2010
| Flag of Palestineיישובי נפת אל-קודס |
| --- | --- | --- |
| ערים | מזרח ירושלים (שנוי במחלוקת) |  |
| מועצות מקומיות | אבו דיס • אלעיזריה • א-ראם |  |
| כפרים | אל-קובייבה • בידו • בית ענאן • ביר נבאלא • ח'אן אל-אחמר • חיזמא • כפר עקב (שנוי במחלוקת) • קטנה • קלנדיה • ענאתא • ערב אל-ג'האלין • בית דוקו • בית חנינא • בית סוריכ • בית איג'זא • בית איכסא • ג'בע • אל-ג'ודיירה • אל-ג'יב • מוח'מאס • ראפאת • א-סוואחרה א-שרקייה • קלנדיה •  א-זעיים • שייח' סעד |  |
| מחנות פליטים | מחנה הפליטים שועפאט (שנוי במחלוקת) |  |
נפות הרשות הפלסטינית
| --- | --- |
בקרת זהויות :  NLI: 987007582162305171
AliExpress

| --- | --- |


הלוגו הנוכחי של חברת־הבת (יוני 2024 ואילך)
 סוג:  רכישה מקוונת
 תקופת הפעילות:  2010, הרפובליקה העממית של סין סין – הווה (כ־15 שנים)
 בעלות:  קבוצת עליבאבא 
 שירותים עיקריים:  שירותי מסחר מקוון, פורטלי קניות ושיתוף
 aliexpress.com/index.html
 
הלוגו הקודם שהיה בשימוש חברת־הבת (בין השנים 2015–2024)
AliExpress (בסינית: 全球速卖通, תעתיק: עליאקספרס / עלי אקספרס) היא חנות רכישה מקוונת הפועלת בסין, שנמצאת בבעלות קבוצת עליבאבא (Alibaba Group) הסינית. האתר הושק בשנת 2010 והוא מהווה גורם משמעותי בתעשיית המסחר האלקטרוני הגלובלית.
ביתן עליאקספרס בסמוך לתחנת הרכבת לנינגרדסקי שבמוסקבה, רוסיה
האתר משמש כשוק־דיגיטלי (מרקטפלייס), המתווך בין חברות ויצרנים מקצה אחד (לרוב, תוצרת־סין) – לבין לקוחות פוטנציאליים בקצה השני. אם כי, הוא לא־מאפשר לחברות וליצרנים לקדם ולשווק על־די פרסום מקוון.[דרושה הבהרה] המוצרים מוצעים לרוכשים מרוב המקומות בעולם, ונגישים באמצעות תמיכה במגוון שפות ומנגנון שילוח בינלאומי עם אספקה מהירה, באופן יחסי.
נכון לתחילת העשור ה־2 של המאה 21, AliExpress היה אתר המסחר הפופולרי ביותר בישראל, ברוסיה, וכן אחד מהאתרים הפופולריים ביותר בברזיל.
ראו גם

קבוצת עליבאבא – חברת־האם של עליאקספרס
Alipay
קבוצת לזדה
טאובאו
יואוקו
AliOS
Tencent
SHEIN – אתר מקוון דומה המתמקד במסחר בביגוד תוצרת סין וסינגפור
Made in China
כלכלת הרפובליקה העממית של סין
"פרויקט מגן מוזהב" ("חומת האש הגדולה") של המשרד לביטחון הציבור של סין
יחידה 61398
הערות שוליים

↑  Help Center, service.alibaba.com
↑  "How a pandemic led the world to start shopping on Alibaba". Financial Times. 2020-04-28. נבדק ב-2022-05-23.
↑  "Alibaba's AliExpress warns of possible coronavirus delays". Reuters (באנגלית). 2020-03-03. נבדק ב-2022-05-23.
↑  מיכל רז-חיימוביץ', ‏אלו 20 האתרים המקוונים עם המכירות הגבוהות בישראל החודש, באתר גלובס, 15 בדצמבר 2021
↑  "AliExpress Russia eyes $10 billion turnover by 2022-2023, up an estimated 66%". Reuters (באנגלית). 2020-07-10. נבדק ב-2022-05-23.
↑  What is Aliexpress? | China Checkup, www.chinacheckup.com
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
ביוכימיה אלטרנטיבית

ביוכימיה אלטרנטיבית היא תאוריה על צורות ביוכימיה של אורגניזמים בהם יסודות או תרכובות בסיסיות המשמשות את רוב האורגניזמים הכדור הארץ מוחלפים ביסודות או תרכובות אחרים. דוגמה לכך עשויה להיות חיים שאינם מבוססי פחמן או מים.
כל צורות החיים המוכרים לנו בכדור הארץ מתרבים, בעלי חילוף חומרים ומבוססים על פחמן ועל מים, ועל DNA או RNA כנשאי המידע. אורגניזמים מחוץ לכדור הארץ יכולים להיות שונים כימית באופן מהותי. החומרים המרכיבים את גופם עשויים להיות שונים והתהליכים הפנימיים עשויים להתבסס על תגובות כימיות שונות מאלו שמוכרות לנו בכדור הארץ. האפשרויות המרכזיות שהמדע רואה כסבירות הן חיים על פני אקזופלנטה או ירח בעל מתכתיות גבוהה יחסית, שכן תנאי הכרחי לחיים הוא קיום מולקולות, המתאפשרות במתארים אלו.
אפשרות של חיים מחוץ לכדור הארץ שהביוכימיה שלהם שונה היא מופיעה לעיתים במדע בדיוני.
כיראליות אלטרנטיבית

אחת הההצעות השמרניות יותר היא חיים המבוססים על מולקולת בעלות שיקוף מראה למולקולות המוכרות לנו מעולם החי, בהן חומצות אמינו הן בתצורת L וסוכרים בתצורת D. חיים המבוססים על תצורה אחרת בהחלט אפשריים מכל בחינה כימית, אך לא יתאמו את החיים המוכרים לנו.
צורן במקום פחמן

צורן מתאים להחליף את הפחמן בשל תכונות כימיות דומות (יחד בקבוצה בטבלה מחזורית, "קבוצת הפחמן"). כמו פחמן, צורן יכול ליצור מולקולות שיכולות לשאת בהן מידע ביולוגי.
עם זאת, הצורן, שלא כמו הפחמן, אינו יכול ליצור קשרים כימיים המפעילים חילוף חומרים. הפחמן יכול להתחבר לאטומים אחרים כמו מימן, חנקן ואבץ, אך לצורן אינטראקציה דלה עם חומרים אחרים.
כלור כתחליף לחמצן

כלור יכול להחליף את החמצן כמחמצן המספק אנרגיה ביולוגית, עם כי חמצן נפוץ יותר מכלור, ולכן כוכב לכת בעל רמות גבוהות של כלור שיכול לכלכל אורגניזמים באטמוספירה סביר פחות מכוכב לכת עשיר בחמצן. בכדור הארץ, כלור נפוץ בדרך כלל במינרלים ובתרכובות.
ארסן

בקטריות מסוימות, Chrysiogenes arsenatis (אנ'),  משתמשות בארסנאט (אנ') כתחליף לחמצן בתהליך הנשימה.
משוער שבתקופות קדומות יותר, חיידקים השתמשו בארסן במקום בזרחן בתור עמוד השדרה של הדנ"א שלהם.
מבקרי הרעיון טוענים שבשימוש בארסן יתקבל פולימר פחות יציב.
סלניום או טלור כמחליפים לגופרית

ידוע שבכמה אורגניזמים יש שימוש בסלניום במקום בגופרית בתור מרכיב לחומצות האמינו מתיונין וציסטאין (סלנו-מתיונין וסלנו-ציסטאין) ובכמה פטריות יש שימוש בטלור בתפקוד דומה לגופרית. מקובל להשתמש בסלנומתיונין בתוך מצע המזון (מדיה) שנותנים לחיידקים מותמרים (מהונדסים גנטית) בניסויים שבהם נעשה שימוש בקריסטלוגרפיה בקרני רנטגן.
חיים שאינם מבוססי מים

כדומה לתרכובות פחמן, כל החיים הידועים כיום דורשים מים כממסים. זה הוביל לדיון על השאלה אם אפשר שנוזלים אחרים יכולים לשמש בתפקיד דומה למים. אפשר שצורת חיים יכולה להתקיים בחומרים נוזלים כחומצה גופריתית, מימן או חנקן נוזלי, פחמימנים ומתאן נוזלי כפי שאמר הביוכימאי סטיבן בנר.
קרל סייגן תיאר שחיים יכולים להתקיים גם ללא מים, כך שחומצה הידרופלואורית או אמוניה יכולים לשמש בתור חלופה למים.
חיים שאינם מבוססי מים > מתאן כחלופה למים

בירח טיטאן יש אגמים של מתאן, שיכולים לשמש כממס על פני טווח רחב של טמפרטורות, למרות שמתאן אינו קוטבי כמו מים. יש ויכוח על יעילות המתאן לעומת מים או אמוניה. מים הם ממס חזק יותר ממתאן המאפשרים הובלה קלה יותר של חומרים לתא, עם זאת, מים מגיבים יותר בקלות עם חומרים, כך שהם יכולים להרוס ולשבור מולקולות אורגניות גדולות בתהליך הידרוליזה. חיים שתלויים בממס זה לא ייקחו סיכון לשבירת מולקולות אורגניות בדרך זו.
גורמים ביוכימיים אחרים > פעולת פוטוסינתזה ללא צבע ירוק

פיזיקאים ציינו כי, בעוד פוטוסינתזה על פני כדור הארץ כרוכה בדרך כלל בצמחים ירוקים, מגוון רחב של צמחים צבעוניים יכולים לתמוך בתהליך החיוני עבור רוב בעלי החיים על פני כדור הארץ. בעוד שצבעים אחרים עשויים להיות מועדפים במקומות שבהם קרינה מהכוכבים שונה מכדור הארץ.
מחקרים מצביעים שצמחים פוטוסינתטיים כחולים סבירים (בגלל אור הכחול הנספג באטמוספירה). אך גם יכולים להיות צמחים אדומים או צהובים היכולים לקיים תהליך פוטוסינתזה.
הצמחים הראשונים שהיו על פני כדור הארץ היו אולי בצבע קצת שונה מהיום, מכיוון שבתקופה הגאולוגית הראשונה שהיו צמחים, השמש הייתה פחות בהירה, והסינון של האור היה שונה בגלל הרכב האטמוספירה.
שחור הוא צבע אופטימלי להמרת כל האור לאנרגיה בצורה יעילה ככל האפשר, ואחת השאלות המעניינות בהקשר זה היא מדוע הצמחים אינם שחורים.
גורמים ביוכימיים אחרים > אטמוספירות אלטרנטיביות

הגזים שיש באטמוספירה על פני כדור הארץ השתנו בהיסטוריה הארוכה של האטמוספירה, הפוטוסינתזה שינתה את האטמוספירה בירידה בפחמן דו-חמצני, הגדלה חלקה יחסית של חמצן מולקולרי והשתתפות במחזור החנקן. החיים של האורגניזמים המודרניים היו בלתי אפשריים עד להתרחשות אסון החמצן.
שינויים בהרכב הכימי של האטמוספירה משפיעים רבות על הביוכימיה והמורפולוגיה של החיים. לדוגמה, כאשר כמות החמצן באטמוספירה הייתה גדולה מהיום, בעלי חיים היו יותר גדולים, ולהפך. תיעוד לכך ניתן למצוא בליבות קרחונים מאובנים.
ראו גם

חיים מחוץ לכדור הארץ
ביוכימיה
חוצנים
אסטרוביולוגיה
אקסטרמופילים - חיידקים על כדור הארץ שמתפקדים בסביבות קיצוניות, בעלי ביוכימיה שונה אך כן מבוססת פחמן ומים.
הערות שוליים

↑  http://www.pnas.org/content/98/3/805.full.pdf
↑  http://www.pnas.org/content/98/3/805.full.pdf
↑  http://www.newscientist.com/article/mg19826533.600-early-life-could-have-relied-on-arsenic-dna.html
↑  http://academic.evergreen.edu/curricular/m2o2006/seminar/westheimer.pdf
↑  http://books.nap.edu/openbook.php?record_id=11919&page=R10
↑  http://books.nap.edu/openbook.php?record_id=11919&page=74
↑  http://www.jpl.nasa.gov/news/news.cfm?release=2010-190
↑  http://books.nap.edu/openbook.php?record_id=11919&page=74
↑  http://books.nap.edu/openbook.php?record_id=11919&page=74
↑  http://www.nasa.gov/centers/goddard/news/topstory/2007/spectrum_plants.html
↑  http://www.sciencemag.org/cgi/content/abstract/309/5744/2202
סילאן (Silane), מולקולה דומה למתאן שבה מוחלף הפחמן בצורן
סלנוציסטאין, חומצת אמינו הדומה לציסטאין אך סלניום מופיע במקום גופרית
ג'נג צ'ין ון

זהו שם סיני; שם המשפחה הוא .
ג'נג צ'ין ון (בסינית: 郑钦文, פין-יין: Zhèng Qīnwén; נולדה ב-8 באוקטובר 2002) היא טניסאית סינית מקצועית. נכון לאוגוסט 2024 היא מדורגת במקום ה-7 בעולם בדירוג התאחדות טניס הנשים (WTA), דירוג השיא שלה אותו קבעה לראשונה ב-29 בינואר 2024. היא האלופה האולימפית בטניס מאולימפיאדת פריז (2024).
הישג השיא שלה בטורנירי גראנד סלאם הוא גמר אליפות אוסטרליה הפתוחה ב-2024, בו הפסידה לארינה סבלנקה.
ביוגרפיה

ג'נג נולדה בשה-ין, חוביי. היא החלה לשחק טניס בגיל שבע, ובגיל שמונה עזבה את משפחתה כדי להתאמן בווהאן. המודל לחיקוי שלה הייתה לי נה, ובגיל 11 היא עברה לבייג'ינג כדי להתאמן עם מאמנה של לי, קרלוס רודריגס. ב-2019 עברה עם אימה לברצלונה.
קריירה מקצועית > 2021

ביולי 2021 ערכה ג'נג את הופעת הבכורה שלה בסבב ה-WTA באליפות פלרמו הבין-לאומית לנשים, שם גם רשמה את הניצחון הראשון שלה כשגברה על המדורגת השנייה ליודמילה סמסונובה בסיבוב הראשון.
קריירה מקצועית > 2022

במלבורן סאמר סט 1 העפילה ג'נג לראשונה לחצי גמר טורניר WTA לאחר שגברה על מאי הונטאמה, ורה זבונרבה ואנה קונג'ה, אך הודחה בידי סימונה האלפ.
שבוע לאחר מכן היא העפילה לטורניר הגראנד סלאם הראשון שלה, אליפות אוסטרליה הפתוחה, בה ניצחה את אליאכסנדרה ססנוביץ' בסיבוב הראשון אך הודחה בסיבוב השני בידי המדורגת חמישית מריה סקארי. בזכות ההעפלה, ב-31 בינואר 2022 היא דורגה לראשונה בין 100 הראשונות בעולם כשדורגה 80 על ידי ה-WTA.
באליפות צרפת הפתוחה 2022 ניצחה ג'נג את מרינה זנבסקה בהופעת הבכורה שלה בטורניר ובסיבוב השני הדיחה את המדורגת 19 סימונה האלפ, הניצחון הראשון שלה בקריירה על שחקנית מ-20 המובילות. היא העפילה לשמינית הגמר לאחר פרישתה של אליזה קורנה, אך הפסידה למדורגת ראשונה בטורניר ובעולם איגה שוויונטק. ב-6 ביוני, כתוצאה מהטורניר המוצלח, היא קבעה שיא קריירה חדש בדירוג במקום ה-54, וכעבור שבוע העפילה לראשונה לטופ 50 כשדורגה 46 לאחר שזכתה באליפות הבין-לאומית הפתוחה של ולנסיה, תואר ה-WTA 250.
בקיץ 2022 היא הופיעה לראשונה באליפות וימבלדון וגברה על סלואן סטיבנס בסיבוב הראשון ועל גריט מינן בסיבוב השני, אך הודחה בסיבוב השלישי על ידי האלופה בסופו של דבר ילנה ריבאקינה.
באוגוסט ניצחה ג'נג את המדורגת החמישית אונס ג'אבר, הניצחון הראשון שלה על שחקנית מהטופ 10, ואת ביאנקה אנדרסקו, והעפילה לרבע גמר אליפות קנדה הפתוחה, הישג השיא שלה בטורנירי WTA 1000. היא הפסידה ברבע הגמר לקרולינה פלישקובה. באליפות ארצות הברית הפתוחה 2022 היא ניצחה את ילנה אוסטפנקו בסיבוב הראשון ואת אנסטסיה פוטפובה בסיבוב השני, אך הודחה בסיבוב השלישי על ידי ז'ול ניימייר.
באליפות הפאן-פסיפית הפתוחה ביפן העפילה ג'נג לראשונה לגמר בטורניר סבב ה-WTA, בו הפסידה לליודמילה סמסונובה, לאחר שבשמינית הגמר גברה על המדורגת ראשונה פאולה בדוסה. היא הפכה לבת-העשרה השנייה שהגיעה לגמר WTA 500 אחרי קוקו גוף והעפילה לראשונה לטופ 30 כשב-26 בספטמבר דורגה 28 בעולם.
בזכות עונת הפריצה שלה נבחרה ג'נג נבחרה לשחקנית החדשה של העונה ב-WTA.